
REFERAT
Privind participarea Consiliului Local în calitate de coorganizator al manifestării „UNIFEST-TM” - Festivalul studenţilor din România, organizate de Asociaţia Studenţilor în Ştiinţe Exacte din Universitatea Timişoara
Asociaţia Studenţilor în Ştiinţe Exacte din Universitatea Timişoara a depus solicitarea nr. SC2006-000622/ 13.01.2006 pentru susţinerea financiară a proiectului UNIFEST - Festivalul studenţilor din România, care se va desfăşura la Timişoara, în perioada 21 -25 noiembrie 2006. 
Proiectul îşi propune alinierea evenimentului din Timişoara la cele din marile centre universitare din ţară şi crearea unui festival naţional unitar aşa cum s-a întâmplat în precedentele ediţii UNIFEST.  Partea culturală a evenimentului se va desfăşura pe mai multe secţiuni: arhitectură, arte plastice, muzică, teatru, film , literatură, artă fotografică. Vor avea loc concerte în aer liber, reprezentaţii de teatru stradal, vor fi deschise expoziţii mixte, competiţii sportive şi vor avea loc workshop-uri între studenţi cu participarea personalităţilor din domeniu.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale,, sprijinirea acestei manifestări cu suma de 7.000 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat.

